
NB! Temaatiliste TA-programmide ettepaneku esitamise vorm on ETISes ainult eesti keeles. Käesolev täiendavate juhistega vormi näidis ja ETISe vorm ei kattu täiendavate juhiste osas üks-ühele. 
Temaatiliste TA-programmide ettepanekute esitamise näidisvorm koos täiendavate juhistega. Vorm tuleb täita ETISes. Vormi võib eeltäita selles dokumendis ja hiljem kopeerida tekst ETISe vormi.

Sakk: Üldandmed
Teksti kaotsimineku vältimiseks on soovitav ETISes sisestatut võimalikult sageli salvestada või koostada pikemad tekstilõigud (uurimisteema põhjendus, oodatavad tulemused, isikkoosseisu selgitus jms) eelnevalt ETISe väliselt, nt selles näidisvormis, ja need hiljem ETISes vastavasse lahtrisse kopeerida.

Uurimisprojekti eelarve kokku peab võrduma eelarve sakil oleva summaga lahtris "Taotletav toetus koos kaudsete kuludega" ning arvutatakse, korrutades projekti kestus kuudes ühikuhinnaga.

Taotlusele lisatud failide puhul on lubatud järgmised formaadid: .pdf, .xls(x), .doc(x),  .bdoc, .asice.

* Vormi kohustuslikud väljad

Osa: Üldandmed
	Uurimisprojekti juht
	(automaatselt täidetud)

	Teadusasutus
	* 

	NB! Partnerasutus(ed)
	Partner võib olla teine teadus- ja arendusasutus, rakenduskõrgkool, ettevõte, avaliku sektori asutus või muu organisatsioon (ettevõtlusorganisatsioon, selts, vabaühendus vms). 
NB! Kui uurimisteema ettepaneku esitab teadus- ja arendusasutus, mis ei ole ülikool, peab tegemist olema koostööprojektiga, kus osaleb partnerina vähemalt üks ülikool või riigi rakenduskõrgkool, et kindlustada teadmiste ülekanne kõrgharidusõppesse.

	Partner(id) (kui ETISe konto puudub)
	Kasutage ainult juhul, kui partner ei ole ETISes registreeritud, kirjutage asutus tekstikasti.

	Arenguväljakutse esitanud ettevõtted/ettevõtlusorganisatsioonid
	*Palun tooge välja need ettevõtted või ettevõtlusorganisatsioonid, kes esitasid arenguväljakutsed.

	Uurimisteema nimetus eesti keeles
	*

	Uurimisteema nimetus inglise keeles
	*

	Uurimisprojekti algus (pp.kk.aaaa)
	*Uurimisprojekti algus ei saa olla varasem kui 01.09.2026. Uurimisprojekti algus peab olema kuu esimene päev.

	Uurimisprojekti lõpp (pp.kk.aaaa)
	* Uurimisprojekti maksimaalne kestus võib olla kuni 3 aastat. Uurimisprojekt peab lõppema hiljemalt 31.08.2029. Uurimisprojekti lõpp peab olema kuu viimane päev.

	Uurimisprojekti ühikuhind (aastane maht)
	*
· Väike ühik 192 400 eurot aastas (16 033 eurot kuus)
· Suur ühik 270 000 eurot aastas (22 500 eurot kuus)

	Uurimisprojekti eelarve kokku
	* NB! Summa peab võrduma eelarve sakil oleva summaga lahtris "Taotletav toetus koos kaudsete kuludega" ning arvutatakse, korrutades projekti kestus kuudes ühikuhinnaga

	Millisesse temaatilisse TA-programmi ettepanek esitatakse (millisesse TAIE fookusvaldkonna teekaarti ettepanek peamiselt panustab)
	* (Valida rippmenüüst)
Valige temaatiline TA-programm, kuhu ettepanek esitatakse. Juhul kui ettepanek panustab mitmesse TAIE fookusvaldkonna teekaarti korraga, tuleb siin valida üks peamine teekaart (temaatiline TA-programm), kuhu ettepanek esitatakse.
· Digilahendused igas eluvaldkonnas
· Tervisetehnoloogiad ja -teenused
· Kohalike ressursside väärindamine
· Nutikad ja kestlikud energialahendused

	TAIE fookusvaldkonnad ja TAIE fookusvaldkonna teekaardis märgitud prioriteetne TAI-suund (prioriteetsed TAI-suunad), millesse ettepanek panustab  
	* Juhul kui ettepanek panustab mitmesse TAIE fookusvaldkonda või TAIE fookusvaldkonna teekaardi prioriteetsesse suunda, tuleb valida mitu nt kui ettepanek panustab peamiselt digilahendustesse aga ka tervisetehnoloogia- ja teenuste fookusvaldkonda, siis tuleb prioriteetsed suunad valida mõlema fookusvaldkonna kohta.
Digilahendused igas eluvaldkonnas:
· andmevaldkonna arendamine;
· küberturvalisuse sektori konkurentsivõime kasvatamine;
· digilahendused äriprotsesside innovatsiooni toetamiseks;
· teaduspõhised digilahendused hariduses ja elukestvas õppes;
· kestlikud digilahendused energeetikas, ehituses ja transpordis;
· digilahendusi võimaldavate elektroonikaseadmete ja -süsteemide arendamine
Tervisetehnoloogia ja -teenused:
· biomeditsiin ja biomeditsiini tehnoloogiad;
· interdistsiplinaarne  teadus- ja arendustegevus innovaatiliste tervisetehnoloogiate ja -teenuste väljatöötamise eesmärgil;
· andmepõhised ja infotehnoloogilised lahendused tervisetehnoloogiates ja -teenustes;
· inimkesksete ja inimest kaasavate tervisetehnoloogiate ja -teenuste arendamine, sh terviseedendust ja -ennetust, tervisekäitumist ja inimese terviklikku tervise- ja raviteekonda  puudutavad lahendused;
· teaduspõhised lahendused tervisevaldkonna (tuleviku)kriiside ennetamiseks ja nendega toimetulekuks
Kohalike ressursside väärindamine: toit:
· toidu tootmise kaas- ja kõrvalsaaduste ning -jääkide väärindamine;  
· jätkusuutlik toidutoorme väärindamine, sh jätkusuutlik taimse ja loomse toorme väärindamine; tuleviku- ja uuendtoit; uudsete ja kestlike lahenduste väljatöötamine toidu- ja söödatootmisel;
· toidu ohutuse ja kvaliteedi  tagamine;
Kohalike ressursside väärindamine: puit:
· metsa teaduspõhine kasvatus kui kohaliku toorme alustala;
· puidu mehaaniline väärindamine;
· puidu keemiline ja molekulaarne väärindamine;
· puidu kui teisese toorme ja puidujäätmete väärindamine
Kohalike ressursside väärindamine: maapõueressursid:
· fosforiidi levik ja omadused kompleksse maavarana ning selle innovaatiliste  ümbertöötlemise tehnoloogiate arendamine;
· Eesti metallimaakide leviku ja majandusliku potentsiaali väljaselgitamine;
· ehitusmaavarad ning mineraalsete kaevandus- ja tööstusjäätmete taaskasutus ning väärindamine teisese toormena;
· põlevkivi väärindamine keemiatööstuse toorainena;
· turba füüsikalis-keemiline väärindamine;
· geotermaalenergia kasutamisvõimaluste väljaselgitamine; 
· põhjavee leviku, omaduste ja varude uuringud ning kasutusvõimaluste väljaselgitamine ettevõtluse arendamiseks
Kohalike ressursside väärindamine: teisene toore ja jäätmed:
· interdistsiplinaarne teadus- ja arendustegevus teisese toorme ja jäätmete väärindamiseks;
· bio- ja ringmajanduse, teisese toorme ja jäätmete väärindamise teemade käsitlemine kogukonna, tarbijakäitumise, sotsiaalmajanduslike ja -kultuuriliste aspektide vaatest;
· teisese toorme ja jäätmete voogude seire ja andmete kasutamine;
· teisese toorme kasutamise ja jäätmete vältimise, kogumis-, sorteerimis- ja ümbertöötlemisele suunatud lahendused ning tehnoloogiate arendamine, sh materjalide ja toodete arendamine kasutusea pikendamise, korduskasutuse ja jäätmete ringlussevõtu võimaldamiseks
Nutikad ja kestlikud energialahendused:
· kliimaneutraalse energiatootmise tehnoloogiate arendamine; 
· energia paindlikkustehnoloogiate (sh salvestamise tehnoloogiate) ja ülekandevõrkude arendamine;
· energiakasutuse tõhusamaks ja ressursisäästlikumaks muutmine.

	Valdkond ja eriala
	* (Valida maksimaalselt 3 T&A valdkonda.) 

	Lühikokkuvõte eesti keeles
	* Palun esitage uurimisteema lühikirjeldus, selgitades, milline on uurimisprojekti ettepaneku idee, millised on eeldatavad tulemused ja kuidas on need Eesti majanduses ja ühiskonnas rakendatavad. Kirjeldus peaks olema arusaadav ka tavalugejale. Lühikirjeldus avalikustatakse ETISe projektiinfos. 
(Kuni 1000 tähemärki, sh tühikud)

	Lühikokkuvõte inglise keeles
	* Palun esitage inglise keeles uurimisteema lühikirjeldus, selgitades, milline on uurimisprojekti ettepaneku idee, millised on eeldatavad tulemused ja kuidas on need Eesti majanduses ja ühiskonnas rakendatavad. Kirjeldus peaks olema arusaadav ka tavalugejale. Lühikirjeldus avalikustatakse ETISe projektiinfos.
(Maksimaalne pikkus on 1000 tähemärki, sh tühikud)

	Võtmesõnad
	* Sisestage 3–6 märksõna.
(Kuni 200 tähemärki, sh tühikud)



Sakk: Põhjendus
Kasutatud kirjanduse loetelu, riskide maandamise plaan ja illustratiivne materjal tuleb lisada teostatavuse lõppu eraldi failina.

Osa: Põhjendus
	Uurimisteema põhjendus,  põhieesmärk ja eeldatavad tulemused
	* Palun kirjeldage, missugust probleemi, kitsaskohta või kasutamata arenguvõimalust ettepanek käsitleb, miks on uurimisteema idee valdkonna kontekstis originaalne ja oluline ja millised on uurimisteema põhieesmärgid. Millised on ettepaneku eeldatavad tulemused? Kuidas panustab ja millise arenguhüppe toob uurimisteema kaasa konkursi eesmärkide täitmisesse, sh ühiskonna nõudlusele vastava teadus- ja arendustegevuse võimekuse arendamisesse, teadusasutuste ja ettevõtete ja/või avaliku sektori asutuste koostöö arendamisse ning teadlaste ja inseneride järel- ja juurdekasvu toetamisse?  Milline on uurimisteemaga loodav lisandväärtus võrreldes seniste tegevustega? 

(Kuni 5000 tähemärki (sh tühikud))

	Panus temaatilise TA-programmiga seotud fookusvaldkonna teekaartidesse ja selle prioriteetsetesse suundadesse 
NB! Jälgida kooskõla sakil „Üldandmed“ valitud infoga (temaatilised TA-programmid, prioriteetsed suunad)

	* Palun selgitage, milline on uurimisteema panus valitud temaatilise TA-programmiga seotud fookusvaldkonna teekaardi eesmärkide täitmisse  ja seal kinnitatud prioriteetse(te)sse TAI-suunda(desse). Kui valitud on mitu prioriteetset suunda korraga, tuleb kirjeldada panust kõikidesse valitud prioriteetsetesse suundadesse.
Kui uurimisteema panustab korraga rohkem kui ühe fookusvaldkonna teekaardi eesmärkide täitmisse ja seal kinnitatud prioriteetse(te)sse TAI-suunda(desse), palun selgitage, kuidas panustab uurimisteema teistesse TAIE fookusvaldkondade teekaartidesse ja nende prioriteetsetesse TAI-suundadesse.
(Kuni on 2000 tähemärki (sh tühikud))

	Uurimisprojekti taotluse põhjenduses kasutatud tabelid ja joonised
	(Faili võib siia lahtrisse lisada kas tõstes või üleslaadimise nuppu kasutades)

	Viidatud allikate loend
	(Faili võib siia lahtrisse lisada kas tõstes või üleslaadimise nuppu kasutades)



Sakk: Teostatavus

	Ettepanekul põhineva projekti teaduslik taust, uurimisküsimused/hüpoteesid ja esialgsed tulemused.
	* Palun kirjeldage, millistele teoreetilistele lähtekohtadele projekt toetub, millised on projekti uurimisküsimused ja hüpoteesid. Kui asjakohane selgitage projekti seisukohast olulisi esialgseid tulemusi. (Kuni 5000 tähemärki koos tühikutega.)


	Ettepanekul põhineva projekti metodoloogia 
	*Palun kirjeldage, milliseid meetodeid plaanite kasutada projekti eesmärkide täitmiseks ja uurimisküsimustele vastamiseks. (Kuni 5000 tähemärki koos tühikutega.)

	Ettepanekul põhineva projekti tegevuskava
	* Palun kirjeldage siin projekti üldist tegevuskava (millised tegevused millises järjekorras planeeritud on). Palun lisage ajakava eraldi failina. (Kuni 3000 tähemärki koos tühikutega.)

	Uurimisteema arendamiseks valitud lähenemine
	* Palun kirjeldage, kuidas plaanite saavutada parima võimaliku tulemuse. Milline on uurimisteema arendamiseks valitud lähenemine (ühe eriala ja asutuse keskne, mitme eriala koostöö, partneritevaheline koostöö, sh koostöö eri sektorite vahel jms)? Põhjendage valikut. (Kuni 5000 tähemärki koos tühikutega.)

	Tehnoloogilise valmiduse tase (TVT) 
	* (Valida rippmenüüst: 1-9). Palun valige uurimisprojekti tehnoloogilise valmiduse tase ettepaneku esitamisel. Taotlused, milles TVT on ekspertide hinnangul madalam kui 3 või kõrgem kui 5, ei kvalifitseeru rahastamisele. Aluseks saate kasutada teadusagentuuri juhendit (https://www.etag.ee/wp-content/uploads/2019/01/Tehnoloogilise-valmiduse-tasemed.pdf).


	TVT põhjendus
	* Põhjendage palun TVT määratlust (Kuni 2000 tähemärki koos tühikutega.).

	Ajakava (nt Gantti graafikuna)
	(Faili võib siia lahtrisse lisada kas tõstes või üleslaadimise nuppu kasutades)

	Riskide maandamise plaan
	Palun kirjeldage projekti elluviimisega seotud teadus- ja arendustegevusega seotud võimalikke riske, nende ennetamise või maandamise meetmeid ja varuplaani juhuks, kui risk peaks realiseeruma. Kindlat vormi selleks ei ole, kuid hea tava kohaselt sisaldab riskijuhtimise kava nelja komponenti: 1) riski kirjeldust, 2) riski esinemise tõenäosust, 3) riski ennetamise või leevendamise meetmeid, 4) varuplaani juhuks, kui risk peaks ikkagi realiseeruma. Lisage riskide maandamise plaan eraldi failina.
(Faili võib siia lahtrisse lisada kas tõstes või üleslaadimise nuppu kasutades)

	Kasutatud tabelid ja joonised	 
	Kõik illustratiivsed joonised tuleb esitada ühes failis (maksimaalselt 5 lehekülge). Palun ärge lisage tekstilisi selgitusi, mis kuuluvad taotlusvormi teiste vastavate jaotiste juurde. (Faili võib siia lahtrisse lisada kas tõstes või üleslaadimise nuppu kasutades)

	Viidatud allikate loend
	(Faili võib siia lahtrisse lisada kas tõstes või üleslaadimise nuppu kasutades)



Sakk: Isikud
Uurimisprojekti juht ja põhitäitjad on taotlevas asutuses ja/või partnerasutuses projektiperioodil uurimisprojekti täitmise ülesandega töölepingulises suhtes isikud.
Uurimisprojekti juht saab oma CV-d uurimisprojektile kohandada sakis “CV”.
Põhitäitjad peavad oma uurimisprojektile kohandatavad CV-d ise ainult neile nende ETISe teadlase vaate töölaual avanevas aknas kinnitama ja uurimisprojektiga siduma. Seetõttu on soovitav neid sellest kohustusest teavitada (st uuendada oma CV-d ja kinnitada see). 
Palun kontrollige, et andmed CVs oleksid kaasajastatud. Märgistades või jättes märgistamata CheckBox-id kuvatavas CV-s, määrate väljad, mis muutuvad taotluse menetlejatele nähtavaks. Uurimisprojektide andmete lisamiseks või muutmiseks pöörduge taotleva asutuse ETISe administraatori poole. CV lisamiseks taotlusele märkige vajalikud andmed ja vajutage lülitit "Kinnitan CV". Kinnitatud CV andmeid saab muuta kuni taotluse esitamiseni, selleks tuleb eelnevalt kinnitus eemaldada läbi lülitit "Tühistan CV kinnituse").


Osa: Uurimisteemaga seotud asutused ja isikud
	Isikud
	(Lisada isikud, nende kraad, ametikoht ja roll ning projektis osalemise aeg)
Uurimisprojekti juhile kehtivad nõuded on kirjeldatud konkursi tingimustes ja korras punktis 6.1.
Põhitäitjatele kehtivad nõuded on kirjeldatud konkursi tingimustes ja korras punktis 6.3.
Täitjatele kehtivad nõuded on kirjeldatud konkursi tingimustes ja korras punktis 6.5.

Uurimisteema ettepanekule vastava uurimisprojekti elluviimises peab osalema uurimisprojekti jooksul ühikuhinna 192 400 eurot aastas rakendamise puhul vähemalt üks uurimisprojekti täitmise perioodil immatrikuleeritud doktorant ning ühikuhinna 270 000 eurot aastas rakendamise puhul vähemalt kaks uurimisprojekti täitmise perioodil immatrikuleeritud doktoranti. Uute doktorantide info ei pea ettepaneku esitamise hetkeks olema isikustatud ja tuuakse sel juhul välja tekstina valdkonna inimressursi arendamise lahtris (vt sakk „Teadmussiire“), st mitu kohta on planeeritud ja mis ajal need täidetakse. Tänaseid doktorante võib kaasata täitjatena.

Kaasatavate välisekspertide (sh välisteadlased, tagasipöörduvad teadlased jt) info ei pea ettepaneku esitamise hetkeks olema isikustatud ja tuuakse sel juhul välja tekstina valdkonna inimressursi arendamise lahtris (vt sakk „Teadmussiire ja kommertsialiseerimine“). 

NB! Uurimisprojekti juht ei või olla samal ajal märgitud uurimisprojekti juhiks või põhitäitjaks üheski teises temaatiliste TA-programmide (TemTA) uurimisprojektis ega uurimisteema ettepanekus. Teiste teadusrahastuse skeemide projektides osalemisele piiranguid ei ole. Uurimisprojekti juhi muutmine on võimalik mõjuvatel põhjustel ja ekspertkomisjoni nõusolekul ning tingimusel, et uus uurimisprojekti juht vastab juhile kehtestatud nõuetele (vt konkursi tingimuste ja korra punkte 6.1. ja 6.2.).

NB! Uurimisprojekti põhitäitja võib olla samal ajal märgitud põhitäitjaks kokku maksimaalselt kahes temaatiliste TA-programmide uurimisteema ettepanekus ja/või käimasolevas TemTA uurimisprojektis ning ei ole samal ajal märgitud uurimisprojekti juhiks üheski teises temaatiliste TA-programmide uurimisprojektis ega uurimisteema ettepanekus. Teiste teadusrahastuse skeemide projektides osalemisele piiranguid ei ole. Põhitäitjate muutmine peale uurimisteema ettepaneku esitamist on võimalik vaid mõjuvatel põhjustel ja ekspertkomisjoni nõusolekul ning tingimusel, et uus põhitäitja vastab põhitäitjale esitatud nõuetele. (vt konkursi tingimuste ja korra punkt 6.3. ka 6.4.).



	Uurimisprojekti juhi ning kaasatud põhitäitja(te) roll, koormus ja ülesannete jaotus 
	* Selgitage, milline on uurimisprojekti juhi ning kaasatud põhitäitja(te) roll ja ülesannete jaotus. Kirjeldage ka meeste ja naiste tasakaalu meeskonnas.

(Kuni 5000 tähemärki (sh tühikud))

	Koostöö arendamine ja partnerasutus(t)e panus
NB! Jälgida kooskõla sakil „Üldandmed“ valitud infoga (partnerasutus(ed)). Sakil „Lisainfo“ esitada partnerasutus(t)e kinnituskiri (-kirjad).

	Selgitage, kuidas ja kelle vahel arendatakse uurimisprojektis koostööd. Palun selgitage partnerasutus(t)e valikut, rolli, ülesandeid, vastutust, panusega kaasnevat lisakompetentsi ja -väärtust uurimisteema elluviimisel. Kirjeldage, kuidas ja mis mahus partner(id) uurimisprojekti elluviimisesse panustab (panustavad) ning kuidas kaetakse partneri(te) osalemise kulud. Kui kaasatud on mitu koostööpartnerit, tuleb info esitada iga partneri kohta eraldi. NB! Kui uurimisteema ettepaneku esitab teadus- ja arendusasutus, mis ei ole ülikool, peab tegemist olema koostööprojektiga, kus osaleb partnerina vähemalt üks ülikool või riigi rakenduskõrgkool, et kindlustada teadmiste ülekanne kõrgharidusõppesse.

Koostöö peab olema institutsionaalne, st partner on asutus, mitte selle asutuse poolt kaasatavad täitjad või doktorandid. Nt kui teadusasutuses on doktorant, kes on samal ajal seotud ka ülikooliga, ei loeta seda asutustevaheliseks koostööks. Partneri panus ei pea ilmtingimata olema rahaline, vaid nt panus tööjõus, teadusaparatuuri või labori kasutusvõimaluses, uurimiseks vajaliku toorainega varustamises, lahenduse testimisel vms. 

(Maksimaalne pikkus on 5000 tähemärki (sh tühikud))



Sakk: CV

Osa: Minu CV
(Valida asjakohased lõigud CV-st ja kinnitada)


Sakk: Projektid ja juhendamine


Osa: Seotud projektid, juhendamised ja koostöölepingud (saate neid linkida ETIS-est)
	Uurimisprojekti juhi varasem koostöö kogemus ettevõtlus- või avaliku sektoriga 
	* (Sirvi andmebaasist)
Lisage uurimisprojekti juhi viimase viie aasta jooksul (2021-2026) täidetud või täitmisel olev vähemalt üks teadus- ja arendustöö leping ettevõtte või avaliku sektori asutusega mahus vähemalt 35 000 eurot (v.a. käibemaks), mille puhul uurimisprojekti juhiks märgitud isik on osalenud või osaleb lepingu elluviimisel juhi või põhitäitjana. 

· Teadus- ja arenduskoostöö lepingu nõue kehtib ainult uurimisprojekti juhile. Kui leping on kellelgi teisel uurimisrühma liikmetest (nt põhitäitjal või täitjal), siis seda ei saa arvestada, st nõue kehtib juhile. Isik peab olema lepingus märgitud kas juhi või põhitäitjana. Kui lepingu täitmisega on seotud mitu isikut, siis iga lepingus juhi või põhitäitjana märgitud isik võib sedasama lepingut kasutada nõude täitmiseks, st ühte ja sama lepingut saab nõude täitmiseks kasutada mitu korda.
· Piisab ühest koostöölepingust, mille kogumaksumus ETISe põhjal on vähemalt 35 000 eurot (v.a. käibemaks). Kui tegemist on mitmeaastase projektiga, tuleb arvestada projekti kogukestust/kogumaksumust, mitte lepingu aastast mahtu. Koostöölepingute mahtu ei saa arvestada kumuleeruvalt mitme lepingu peale kokku, st tegemist peab olema vähemalt ühe lepinguga, mille kogumaksumus on minimaalselt 35 000 eurot (v.a. käibemaks).
· Arvesse lähevad teadus- ja arenduskoostöö lepingud, mis on ETISe andmetel alanud, käimas või lõppenud aastatel 2021-2026.  Arvestatakse lepingu kehtivuse kalendriaastat, mitte kuid ega kuupäevi (ETISes läheb mitmeaastane projekt arvesse igal kalendriaastal, vt „projekti kehtivusaasta“). St arvesse lähevad lepingud, mis on “aktiivsed” või “kehtivad” aastal 2021, 2022, 2023, 2024, 2025, 2026.
· Tegemist peab olema ETISes märgitud teadus- ja arendusprojektiga. Arvesse ei lähe õppearendus-, taristualased, koolitusteenuse osutamise jms projektid. ETISes näitab lepingu/projekti sisus alajaotus "projekti tüüp", mis peab olema kas "teadus- ja arendusprojekt" või "hange", "tellimus" või "uuring", mis on sisult samuti teadus- ja arendusprojektid.
· Üldjuhul on tegemist teenuslepingu (ostu-müügileping), mitte toetuslepinguga. Koostööleping on antud tähenduses teadus- ja arendustegevuste läbiviimiseks sõlmitud leping ettevõtte või avaliku sektori asutusega, mis ei tulene asutuse osalemisest teadusrahastuse skeemide taotlusvoorudes. Oluline on lepingulise tegevuse konkreetne tulemus, mis antakse projekti lõppedes konkreetsele asutusele või kasusaajale üle, sh raport, prototüüp vms. Arvesse ei lähe teadusasutuste võimekuse arendamise toetused. Erandina arvestatakse teadusrahastuse toetusskeemide projekte, mille puhul on olemas selge „tellija“ või kui lepingu partnerite hulgas on ettevõte või avaliku sektori asutus. 
· Näited arvestatavatest koostöölepingutest: valdkondlike ministeeriumite (hangetega) „tellitud“ TA-projektide lepingud, mille teostajateks on olnud teadlased/teadusasutused; RITA+ (Teadus-, arendus- ja innovatsioonitegevuste tulemuste rakendamise võimekuse tõstmine ühiskonnas ning selleks soodsa poliitikakeskkonna loomine“) lepingud, kus uuringute teemad pakuti välja ministeeriumite poolt riigi vajadustest lähtuvalt; EISi rakendusuuringute projektide raames teadusasutustega sõlmitud lepingud juhul, kui teadusasutused osalevad või on osalenud seal partnerina; PRIA ja KIK kaudu rahastatud projektid, mis vastavad lepingule esitatud nõuetele. Arvesse ei lähe nt ressursside väärindamise programmi ResTA projektid, mis on suunatud teadusasutuste võimekuse arendamisele, millel puudub konkreetne “tellijale” või kasusaajale üleantav tulemus ja mille puhul HTM/ETAG rahastajana ei esinda “nõudluse” poolt. Arvesse ei lähe ASTRA tegevus 3, TemTa esimese vooru projektid. Ettevõtte või avaliku sektori asutuse puhul ei ole nõudeid juriidilisele vormile. Ei ole oluline, kas lepinguga on seotud üks või mitu ettevõtet või avaliku sektori asutust ja kas tegemist on Eesti või välismaise asutusega. 
· Lepingu andmed peavad kajastuma ettepaneku esitamise ajaks ETISes (vastav leping tuleb uurimisteema ettepanekus ETISe andmebaasist ettepanekule lisada).



	Kommentaar uurimisprojekti juhi varasema koostöö kogemuse kohta ettevõtlus- või avaliku sektoriga
	· Palun põhjendage lühidalt valitud teadus- ja arendustöö lepingu(te) vastavust projektile esitatud tingimustele. Kui asjakohane kirjeldage koostööd ettevõttega.

(Kuni  2000 tähemärki (sh tühikud))

	Uurimisprojekti juhi ja põhitäitjate teadus- ja arendusprojektid
	* (Sirvi andmebaasist)
Lisage uurimisprojekti juhi ja põhitäitjate kõige olulisemad käimasolevad ja lõppenud projektid (sh rahvusvahelised ja siseriiklikud teadus- ja arendusprojektid, sh koostöös erasektori või avaliku sektori asutustega)  viimase kolme aasta jooksul (2023-2026), valides kuni 10 kõige olulisemat. Palun kajastage ainult käesoleva uurimisteema ettepaneku seisukohast kõige olulisemaid projekte. 


	
	* Palun kirjeldage uurimisprojekti juhi ja põhitäitjate käimasolevaid teadus- ja arendusprojekte (sh koostöös erasektori või avaliku sektori asutustega), tuues eraldi välja nende erinevus käesolevas ettepanekus käsitletuga.
 
(Kuni  2000 tähemärki (sh tühikud))

	Uurimisprojekti juhi juhendamised
	* (Sirvi andmebaasist)
Palun lisage uurimisprojekti juhi hetkel (kaas)juhendatavad doktorandid/doktorant-nooremteadurid ja (kaas)juhendamise tulemusel kaitstud doktoritööd.




Sakk: Teadmussiire 
	Uurimisteema strateegiline olulisus ning eeldatavate tulemuste (potentsiaalne) rakendatavus Eesti ühiskonnas ja majanduses ning võimalikud jätkamissuunad
	* Kirjeldage palun, kuidas aitavad ettepaneku tulemused kaasa valdkonna teadus- ja innovatsioonivõimekuse arengule. Kuidas panustab uurimisteema Eesti ühiskonda ja majandusse laiemalt ning milline on uurimisteema eeldatavate tulemuste (potentsiaalne) rakendatavus Eesti majanduses ja ühiskonnas laiemalt? 

(Kuni 4000 tähemärki (sh tühikud)) 



Osa: Teadmussiire
	Teadmussiire
	* Palun kirjeldage, uurimisprojekti käigus ja selle tulemusel loodud teadmiste, andmete ja lahenduste viimist sihtrühmadeni ning praktikas kasutusele võtmist. Kirjeldage sihtrühmad, eesmärgid ja tegevused, eeldatavad tulemused (artiklite arv, ettevõtluskoostöölepingute hinnatava maht, koduleht, reklaamimine, õppekavadesse integreerimine jne) kasutatavad kanalid  ja vormid, ajakava.
(Kuni 5000 tähemärki (sh tühikud))

	Valdkonna inimressursi arendamine 
	* Selgitage, kuidas uurimisteema panustab valdkonna inimressursi arendamisse (sh vajadusel kaasates täiendavat kompetentsi välismaalt või väljastpoolt teadus- ja arendusasutust), teadlaste ja inseneride järel- ja juurdekasvu tagamisse ning teaduspõhisesse kõrgharidusõppesse, sh tuues välja uute doktorant-nooremteadurite kohtade arvu ja nende täitmise ajakava ja täiendava kompetentsi kaasamise uurimisteema täitmisse (kui on asjakohane).


(Kuni 3000 tähemärki (sh tühikud))

	Teadmussiirde ja kommertsialiseerimisplaani elluviimine
	* Palun tooge välja nimeliselt, kes toetab ja seirab uurimisprojekti teadmussiirde ja kommertsialiseerimisplaani elluviimist. Isikule nõudeid ei ole s.t. ta võib olla nii rühmaliige kui ka isik väljast poolt rühma (nt teadmussiirde ekspert).

(Kuni 500 tähemärki (sh tühikud))

	Teadmussiirde plaan
	(Faili võib siia lahtrisse lisada kas tõstes või üleslaadimise nuppu kasutades)



Sakk: Kasutuselevõtt
Teadmussiirde plaani osana esitatakse kommertsialiseerimise plaan, mis kirjeldab uurimisprojekti tulemuste kasutamist majandusliku väärtuse loomiseks, sh määratletakse ning kirjeldatakse, vajadusel KTH innovatsioonimudeli raamistiku järgi (https://kthinnovationreadinesslevel.com/about/)
Osa: Kommertsialiseerimine
	Arenguväljakutse kirjeldus
	* Palun esitage vähemalt kahe uurimisprojekti tulemusi rakendada sooviva ettevõtja ja ettevõtlusorganisatsiooni või ainult ettevõtlusorganisatsiooni poolt koostatud arenguväljakutse kirjeldus - palun tooge välja sektori ja probleemi või arenguvajaduse kirjeldus sh turu ülevaade (turu maht, trendid, konkurentsisituatsioon) ja selgitage, miks praegused lahendused ei ole piisavad.

(Faili võib siia lahtrisse lisada kas tõstes või üleslaadimise nuppu kasutades)

	Eeldatavad kommertsialiseeritavad tulemused
	* Palun kirjeldage, kuidas uurimisteema ettepanek panustab  ettevõtete ja/või ettevõtlusorganisatsioon esitatud arenguväljakutse lahendamisse. Kirjeldage eeldatavaid kommertsialiseeritavad tulemusi ja andke hinnang tulemuste majanduslikule potentsiaalile. Andke hinnang projekti eeldatavale TVT sihttasemele. 

(Kuni 5000 tähemärki (sh tühikud))

	Kliendi valmisoleku tase
	* Tooge välja potentsiaalsed kliendid ja sihtturud.

(Kuni 3000 tähemärki (sh tühikud))

	Ärimudeli valmisoleku tase
	Tooge välja kavandatav ärimudel (nt spin-off, litsentsimine), valmisolek rakendamiseks ja ajakava.

(Kuni 5000 tähemärki (sh tühikud))

	Intellektuaalomand
	Kui on teada, tooge palun välja intellektuaalomandi (IO) omanike määratlus, tegutsemisvabadus (taust IO ja kokkulepped selle kasutamiseks), loodava IO kaitsmise strateegia

(Kuni 5000 tähemärki (sh tühikud))

	Rahastamisvalmiduse tase
	Kui asjakohane, kirjeldage palun võimalikke muid projekti seisukohast sobivaid rahastusallikaid (toetused, investorid jms) ja kui on teada tooge palun välja võimalikud välised rahastajad.
(Kuni 3000 tähemärki (sh tühikud))

	Riskid ja nende maandamine
	* Kirjeldage kommertsialiseerimisega seonduvaid võimalikke riske ja nende maandamise viise. Kuidas on ettevõtetega koostöö puhul maandatud võimalikud huvide konfliktid (kui asjakohane)?

(Kuni 5000 tähemärki (sh tühikud))

	Ettevõtete/ ettevõtlusorganisatsiooni panus
	* Palun tooge välja nimeliselt arenguväljakutse esitanud ettevõtete või ettevõtlusorganisatsiooni esindaja(d) ning ettevõte/ ettevõtlusorganisatsioon, mida isik esindab.

(Kuni 2000 tähemärki (sh tühikud))




Sakk: Mõju
Uurimisprojekti panus horisontaalsetesse teemadesse
	Uurimisprojekti mõju soolise võrdõiguslikkuse edendamisele, võrdsete võimaluste ja ligipääsetavuse tagamisele
	* (Positiivne/Neutraalne valik) 

	Selgitus
	 (Maksimaalne pikkus on 500 tähemärki (sh tühikud))

	Uurimisprojekti mõju kestlikule arengule
	* (Positiivne/ Neutraalne valik) 

	Selgitus
	 (Maksimaalne pikkus on 500 tähemärki (sh tühikud))

	Uurimisprojekti mõju keskkonnakaitsele ja kliimaneutraalsuse eesmärkide tagamisele
	* (Positiivne/ Neutraalne valik) 

	Selgitus
	 (Kuni 500 tähemärki (sh tühikud))

	Uurimisprojekti mõju regionaalarengu edendamisele
	* (Positiivne/Neutraalne valik)

	Selgitus
	 (Kuni 500 tähemärki (sh tühikud))


	Kas projekt panustab vähese CO2-heitega majanduse edendamisse ning kliimamuutustele vastupanuvõime ja kliimamuutustega kohanemise toetamisse?
	* (Positiivne/ Neutraalne valik)

	Selgitus
	* (Positiivne/ Neutraalne valik)


Sakk: Eelarve
Finantseerija ei eralda fikseeritud mahust suuremat summat ning kui uurimisprojekti eelarve ületab fikseeritud mahtu, siis ülekulu katab asutus omavahenditest. Jälgida kooskõla sakil „Üldinfo“ valitud ühikuhinnaga. Ühikuhinnas sisalduvad kulud on kirjeldatud konkursi tingimuste ja korra punktis 5.6.

	Eelarve selgitus 
NB! Jälgida kooskõla sakil „Üldinfo“ valitud ühikuhinnaga. Summa arvutatakse, korrutades projekti kestuse kuudes ühikuhinnaga. 

	* Palun põhjendada, miks on märgitud kulud vajalikud uurimisteema elluviimiseks, sh põhjendage mahu- ehk ühikuhinna tüübi valikut. Kirjeldage lühidalt indikatiivse tegevuskava seost eelarvevajadusega. Kui kaasatud on partner(eid), kirjeldage palun eelarve indikatiivset jaotust partnerite vahel.

Taotletava toetuse (ühikuhinna) sees on uurimisteema elluviimisega seotud otsesed kulud (personalikulud ja teadustöökulud) ja kaudne kulu (25% otsestest kuludest). Ühikuhind on tegevuse kogumaksumus, st see sisaldab ka omafinantseeringut, mille täpne maht kinnitatakse toetuse andmise tingimustes ja mille suuruseks tuleks arvestada ca 15%. Toetuse saamisel makstakse ühikuhinnast välja ca 85% ja ülejäänu kaetakse uurimisprojekti omafinantseeringust. Ühikuhinnas sisalduvad kulud on täpsemalt kirjeldatud konkursi tingimuste ja korra punktis 5.6.

NB! Uurimisprojekti toetusest saab katta ainult positiivselt evalveeritud teadus- ja arendusasutuste ja riigi rakenduskõrgkoolide kulusid.
 
(Kuni 5000 tähemärki (sh tühikud)) 


[bookmark: _Hlk163738924]

Sakk: Teaduseetika, andmehaldus

Osa: Teaduseetika 
Palun märkige kontrollnimekirjas, kas nimetatud teema on projekti raames läbiviidavas uurimistöös relevantne. Kui vastus on "jah", siis selgitage täpsemalt vastava teemaga seotud eetilisi küsimusi ja võimalikke riske, kirjeldades: 1) eetilisi küsimusi või riske, mis võivad kavandatud projektis esile kerkida; 2) kuidas kavatsete võimalike eetilisi küsimusi lahendada või võimalikke riske maandada; 3) millised eetilised või õiguslikud nõuded plaanitavale teadusuuringule kohalduvad ja kuidas kavatsete neid nõudeid täita. 
Teaduseetika kontrollnimekirja täitmise abistamiseks on Eesti Teadusagentuur koostanud juhendi: „Eetika_Tabel_EST_v1_2025.pdf“.
	Teema
 
	Kas on relevantne?
 
	Eetiliste küsimuste, riskide ja plaanitavate meetmete kirjeldus
(Maksimaalselt 5000 tähemärki iga “Jah” vastuse kohta.)

	1. Inimesed: kas projekti raames läbiviidavasse uurimistöösse kaasatakse inimesi?
	Jah/Ei
 
	 

	2. Isikuandmed: kas uurimistöös töödeldakse isikuandmeid? (Märkige „jah“ ka juhul, kui isikuandmed uurimistöö käigus anonüümitakse.)
	Jah/Ei
 
	 

	3. Inimese embrüonaalsed tüvirakud ja embrüo: kas uurimistöös kasutatakse inimese embrüonaalseid tüvirakke või inimese embrüot?
	Jah/Ei
 
	 

	4. Inimese koed ja rakud: kas uurimistöös kasutatakse inimese rakke, kudesid või kehavedelikke?
	Jah/Ei
 
	 

	5. Loomad: kas uurimistöös kasutatakse loomi?
	Jah/Ei
 
	 

	6. Geneetilised ressursid ja nendega seotud teadmine: kas uurimistöös kasutatakse taimset, loomset (v.a. inimesed), mikroobset või muud päritolu geneetilisi ressursse või nendega seotud traditsioonilisi teadmisi? 
	Jah/Ei
 
	 

	7. Euroopa Liidu välised riigid: kas uurimistöö toimub täielikult või osaliselt mõnes EL-i välises riigis või edastatakse isikuandmeid või muid uuringumaterjale sellisesse riiki?
	Jah/Ei
 
	 

	8. Keskkond, tervis ja ohutus: kas uurimistöös plaanitavad tegevused või kasutatavad materjalid võivad kahjustada keskkonda või inimeste tervist?
	Jah/Ei
 
	 

	9. Tehisintellekt: kas uurimistöö raames kasutatakse või arendatakse tehisintellekti süsteeme või meetodeid?
	Jah/Ei
 
	 

	10. Teadustulemuste väärkasutus: kas uurimistöö raames luuakse materjale, meetodeid, tehnoloogiaid või teadmist, mida on võimalik kasutada ebaeetilistel või kahjulikel eesmärkidel?
	Jah/Ei
 
	 

	11. Muud eetilised teemad: kas uurimistöö raames esineb muid eetilisi küsimusi, mida eelnevad küsimused ei käsitlenud? (Näiteks võib uurimisteema olla poliitiliselt tundlik või polariseeriv). 
	Jah/Ei
 
	 



Hea teadustava järgimine
Hea teadustava järgimine hõlmab nii teadustöö eetiliste, õiguslike ja kutsealaste kohustuste ja standardite järgimist kogu uurimistöö vältel. Teadustöö eetiliste põhimõtete keskseteks dokumentideks on „Hea teadustava“ (2017) ning „Euroopa teaduse eetikakoodeks“ (2023). Lisaks on mitmed Eesti ülikoolid ja teadusasutused välja töötanud oma korra heas teadustavas sõnastatud põhimõtete rakendamiseks.
	Hea teadustava põhimõtete järgimine
	* Palun kinnitage, et olete teadlikud hea teadustava põhimõtetest ja järgite neid projekti raames läbiviidavas uurimistöös. Palun viidake, millistest teadusasutuse kordadest, protseduuridest või juhistest lähtute võimalike hea teadustava rikkumiste korral. 
Kui teete koostööd mitme teadusasutusega, kirjeldage palun, kuidas käsitletakse probleeme või võimalikke hea teadustava põhimõtete rikkumisi ja kuidas jaguneb vastutus asutuste vahel.
Kui uurimistöö toimub eri riikides, märkige palun, millised koodeksid, korrad, juhendid või protseduurid on neis riikides kasutusel ning millised asutused tegelevad väärkäitumise juhtumite lahendamisega.
(Maksimaalselt 1500 tähemärki koos tühikutega.)




	Kas projekti raames läbi viidav uuring või uuringud vajavad eetikakomitee kooskõlastust?
	Jah/Ei
 

	Selgitus eetikakomitee kooskõlastuse kohta
	Palun selgitage lühidalt, millised uuringud vajavad eetikakomitee kooskõlastust, mitu kooskõlastust ja millistelt eetikakomiteedelt on plaanis taotleda. Kui uurimistöö põhineb juba välja antud ja kehtival kooskõlastusel, viidake vastavale kooskõlastusele ja selgitage, kas varasem kooskõlastus vajab muutmist. Lisage kehtiva kooskõlastuse koopia taotlusele ja kinnitage, et projekti raames plaanitavad tegevused vastavad kooskõlastuse tingimustele ja nõuetele. 
(Maksimaalselt 3000 tähemärki koos tühikutega.)

	Eetikakomitee kooskõlastus(ed)
	Siia lisage palun kehtiva kooskõlastuse koopia. Kui uurimistöös kasutatakse olemasolevaid andmeid või materjale, mille kasutamine põhineb välismaise koostööpartneri või muu asutuse antaval kooskõlastusel või loal, lisage palun kas kooskõlastuse koopia või vastava asutuse kirjalik selgitus, mis kinnitab, et andmete, proovide või muu materjali kasutamine projektis on lubatud.
Palun arvestage, et projekti jooksul taotletud eetikakomitee kooskõlastused tuleb esitada Eesti Teadusagentuurile enne uuringuga alustamist. Esitada saab vaid .pdf või .bdoc faile.




Osa:  Teadusandmete haldamine 
Palun kirjeldage, millised teadusandmed või muud teadustulemused projekti raames tekivad ja kuidas neid hallatakse. 
	Ülevaade teadusandmete haldamisest
	Palun kirjeldage lühidalt ja selgelt, a) milliseid teadusandmeid projekti käigus on luuakse/kogutakse; b) kuidas neid teadusandmeid säilitatakse/kuidas on korraldatud andmete säilitamine ja ligipääs; c) kas ja millistel tingimustel on tehtud ja tehakse teadusandmed kättesaadavaks. 
 
(Maksimaalselt 5000 tähemärki koos tühikutega.)


 
 Osa: Generatiivse tehisintellekti kasutamine taotluse koostamisel
Eesti Teadusagentuuri seisukoht AI kasutamise osas täpsustab, et generatiivse tehisintellekti kasutamine taotluste koostamisel ei ole keelatud, kuid kasutus peab olema selge ja läbipaistev. Sellest tulenevalt palume taotlejail selgelt märkida, kas ja millises ulatuses on taotluse koostamisel generatiivse tehisintellekti abi kasutatud. ETAG kasutab seda teavet tehisintellekti taotlustes kasutamise jälgimiseks ning tulevaste meetmete kavandamiseks.
	Kas te olete kasutanud generatiivse tehisintellekti abi (nt ChatGPT, MS Copilot, Gemnini, DALL-E, Claude vms) taotluse või selle osade kirjutamiseks või ettevalmistamiseks?
	Jah/Ei

	Selgitus tehisintellekti kasutamise kohta
	Täita ainult juhul, kui olete eelmise välja juures valinud "Jah". Palun selgitage, millist tehisintellekti rakendust või tööriista kasutati, milleks ja mis ulatuses. Palun täpsustage, kui suures ulatuses on taotluses kasutatud tehisintellekti genereeritud teksti või muid väljundeid. Palun selgitage, kuidas on kontrollitud tehisintellekti genereeritud teksti või väljundeid.. 




Sakk: Lisainfo
Osa: Täiendav informatsioon
	Muu taotlusega seotud teave
	Siia võib üles laadida ainult täiendavat teavet (kinnituskirjad, diplomite koopiad jne). Ekspertkomisjon taotluse hindamisel sellele vahekaardile lisatud dokumente ei kasuta. 
 (Tiri fail siia kasti või vajuta laadimise nuppu (max 10 MB))

	Partnerasutus(t)e kinnituskiri (-kirjad)
	Juhul, kui kaasatud on partnerasutus(i), tuleb siia laadida partnerasutus(t)e digitaalselt allkirjastatud kinnituskiri (-kirjad). Kui partnerasutusi on mitu, tuleb lisada kinnituskirjad iga partneri kohta.

Ühtset kinnituskirja vormi ei ole, kuid kinnituskiri peab sisaldama vähemalt järgmist: kuidas ja mis mahus partner uurimisprojekti elluviimisesse panustab (roll, vastutus, tegevused) ning kuidas kaetakse partneri osalemise kulud. 




Sakk: Kinnitused
Osa: Kinnitused
	Nõustun alltoodud tingimustega
	* (märkida CheckBox)



· Käesolevaga kinnitan, et käesolevas taotluses sisalduv teave on täpne ja põhjalik.
· Käesolevaga kinnitan, et ettepanekut esitaval asutusel (teadus- ja arendusasutusel) on uurimisprojekti juhi ja kõigi selle täitjate nõusolek uurimisteema täitmises osalemiseks.
· Kinnitan, et juhul kui uurimisteema täitmiseks elluviidav projekt saab toetust, on tagatud omafinantseering nõutud mahus.
· Olen teadlik, et juhul kui uurimisprojektile eraldatakse toetus, siis finantseerija ei eralda fikseeritud mahust suuremat summat ning kui uurimisprojekti eelarve ületab fikseeritud mahtu, siis ülekulu katab asutus omavahenditest.
· Käesolevaga kinnitan, et vastutan ainult ettepanekut esitavat asutust (teadus- ja arendusasutust) puudutava teabe õigsuse eest. Iga partnerasutus vastutab ainult endaga seotud ja eespool nimetatud teabe õigsuse eest.
· Käesolevaga kinnitan, et ettepanekut esitav asutus ja uurimisteema juht võimaldavad kontrollida uurimisteema ettepaneku esitaja ja uurimisteema ettepaneku vastavust nõuetele.
· Käesolevaga kinnitan, et uurimisteema ettepanekule vastav uurimisprojekt on kooskõlas ja arvestab „ei kahjusta oluliselt“ põhimõttega, millega ei tekitata Euroopa Parlamendi ja nõukogu määruse (EL) 2020/852, millega kehtestatakse kestlike investeeringute hõlbustamise raamistik ja muudetakse määrust (EL) 2019/2088 (ELT L 198, 22.06.2020, lk 13–43), artiklis 17 nimetatud olulist kahju ühelegi artiklis 9 sätestatud keskkonnaeesmärgile.
· Käesolevaga kinnitan, et uurimisteema ettepanekule vastav uurimisprojekt ei sisaldada tegevusi, mis on sätestatud Euroopa Parlamendi ja nõukogu  määruses (EL) 2021/1058, 24. juuni 2021, mis käsitleb Euroopa Regionaalarengu Fondi ja Ühtekuuluvusfondi, artiklis 7.
· Käesolevaga kinnitan, et uurimisteema ettepankus järgitakse Euroopa Parlamendi ja nõukogu määruse (EL) nr 2021/1060 artiklis 9 nimetatud horisontaalseid põhimõtteid ja „Eesti 2035“ aluspõhimõtteid


Sakk: Juurdepääs
Osa: Vaikimisi õigused
Siin lehel kuvatakse isikuid, kellel on õigus dokumenti kas näha (s.t lugemisõigus) või muuta. Vaikimisi antakse lugemisõigus dokumendiga seotud põhitäitjatele ja nendest õigustest piisab, et lisada dokumendile oma CV. Kui soovite anda põhitäitjale dokumendi muutmise õigused, siis klikake tema nime järel oleval ikoonil. Kui soovite anda dokumendi muutmise või lugemise õigusi kolmandatele isikutele, siis lisage nad osasse Juurdepääs. Lisaks nimekirjas olevatele isikutele näevad dokumenti vaikimisi ka asutuse dokumentide haldaja ja menetleja.
Osa: Juurdepääs
	Seotud projektid
	(Vajadusel lisada kolmandaid isikuid)



Sakk: Vormistamine
Osa: Trükkimine
Täidetud avalduse või selle osad saate välja printida ETIS-es

Osa: Esitamine
Dokumenti saab esitada, kui siin plokis ei kuvata enam veateateid ja kuvatakse lülitit „Esitan“. Pärast esitamist kaob töölaualt link dokumendile, ent see on endiselt leitav vasakmenüüst projektide all menüüst. Dokumendi andmeid ei saa seejärel enam muuta, aga äärmise vajaduse korral saab kas asutuse kinnitaja või menetleja dokumendi parandamiseks uuesti avada. Pärast esitamist peab asutus omalt poolt dokumendi kinnitama (staatus „kinnitamisel“). Kui dokument on staatuses „ootel“, siis on asutus dokumendi kinnitanud ja see on jõudnud menetlejani. Seejärel teeb menetleja dokumendile tehnilise kontrolli ning kui dokument vastab nõuetele, siis võtab selle menetlusse (staatus „menetluses“).
Osa: Ootel kinnitajad
Pärast dokumendi esitamist peab selle kinnitama asutuse esindaja. Kinnitaja(d) määrab asutus. Siin plokis kuvatakse kinnitajat/kinnitajaid, kes ei ole veel dokumenti kinnitanud. Kinnitajaid saab määrata erinevatele asutuse struktuuri tasemetele. Kui samale tasemele on määratud mitu kinnitajat, siis peab kinnitama neist ainult üks. Ülikoolid korraldavad üldjuhul ise dokumentide kinnitamise, aga väiksemate asutuste puhul on soovitav kinnitajat teavitada, kui dokument on esitatud.

